Meirihlutinn í Langanesbyggð fallinn aftur Frá Þórshöfn á Langanesi . Meirihluti sveitarstjórnarinnar hefur fallið tvisvar á þessu ári.vísir / pjetur Meirihlutinn í Langanesbyggð er fallinn , öðru sinni á árinu , eftir að Reynir Atli Jónsson varaoddviti klauf sig frá U-lista í sveitarstjórn . Deilt er um umboð oddvita sveitarstjórnar , Siggeirs Stefánssonar , vegna viljayfirlýsingar um stórskipahöfn í Finnafirði . Í febrúar klauf Reynir Atli sig úr fyrri meirihluta L - og N-lista og gerði samkomulag við U-lista um nýjan . Reynir Atli bókaði á fundi sveitarstjórnar í gær að hann treysti sér ekki til að vinna áfram með meirihlutanum . „ Í ljósi þess að varaoddviti getur ekki stutt vinnubrögð oddvita í tengslum við viljayfirlýsingu Finnafjarðarverkefnisins , telur hann meirihlutasamstarfi sjálfhætt , “ segir í bókuninni . Hvorki náðist í Reyni Atla Jónsson né Siggeir Stefánsson við vinnslu fréttarinnar .